Diari Oficial de la Generalitat Valenciana


Sumari del DOGV 5919, del 23-12-2008 (2008/14507)

Informació pública de les bases particulars per a la selecció i adjudicació del Programa d'Actuació Integrada de la Unitat d'Execució Número 1.
-----------------------------------------------------------------------------------------------------------------------------------------------

### Dades del document

Número de DOGV
:   5919

Data del DOGV
:   23-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14946


Data del document
:   30-11-2008

Organisme emissor
:   Ajuntament de Canals

Tipus de document
:   Licitació

Descriptors 

:   * Canals
    * licitació
    * administració local
    * contracte d'obres
    * obres públiques
    * pla d'urbanisme

Informació pública de les bases particulars per a la selecció i adjudicació del Programa d'Actuació Integrada de la Unitat d'Execució Número 1.
[2008/14276]
El Ple de l'Ajuntament, en sessió de data 27 de novembre de 2008, va acordar iniciar el procediment per gestió indirecta per al desenvolupament i execució del Programa d'Actuació Integrada de la Unitat d'Execució Núm. 1 del Pla General d'Ordenació Urbana (PGOU). A més, va aprovar les Bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador. En compliment del que disposen els articles 131 i 132 de la Llei 16/2005, de 30 de desembre, de la Generalitat, Urbanística Valenciana, 286.2, 447 i 448 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), i l'article 70 de la Llei 7/1985, de 2 d'abril, reguladora de les Bases de Règim Local, es publiquen les Bases particulars; contra aquestes Bases es pot interposar potestativament, recurs de reposició davant de l'òrgan que ho va dictar, dins del termini d'un mes, que es comptarà a partir de l'endemà a la publicació del present edicte, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999; o interposar, directament, dins del termini de dos mesos, comptats des de l'endemà de la present notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 46 i 10.1.a i 8.1.a, a contrario sensu, respectivament, de la Llei 29/1998, de 13 de juliol, reguladora de la Jurisdicció Contenciosa Administrativa, modificada per la Llei Orgànica 19/2003.
Així mateix podrà interposar-se qualsevol altre recurs que s'estime procedent.
«Bases particulars reguladores del concurs de programació per a adjudicació, per gestió indirecta, del Programa d'Actuació Integrada de la Unitat d'Execució Núm. 1 de sòl urbà residencial del Pla General d'Ordenació de Canals
Base I. Objecte de les bases particulars de programació
Per mitjà de les presents bases particulars de programació es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desenvolupament i execució, per mitjà de gestió indirecta, del Programa d'Actuació Integrada en l'àmbit de la Unitat d'Execució Número 1; quant a allò no expressament previst serà d'aplicació el text refós núm. 1 de les bases generals reguladores de la gestió indirecta de programes d'actuació integrada, aprovades inicialment per l'Ajuntament, en sessió plenària de data 29 de maig de 2008, i elevades estes a aprovació a definitiva el dia 18 d'agost de 2008. Les esmentades bases van ser publicades en el BOP núm. 217, d'11 de novembre de 2008.
Base II. Naturalesa i règim jurídic aplicable (art. 286.1.d) del Reglament d'Ordenació i Gestió Territorial i Urbanística)
Vegeu el que disposa la base general de programació 3ª (BOP número 217 d'11 de novembre de 2008).
Base III. Ordenació urbanística vigent (art. 131.2.a) Llei Urbanística Valenciana)
L'ordenació urbanística vigent per a aquest àmbit és la prevista pel Pla General d'Ordenació Urbana, aprovada per la Comissió Provincial d'Urbanisme, en data 27 de novembre de 1984.
El dit pla no va ser homologat d'acord amb la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
El Pla General classifica els terrenys inclosos en la present actuació com a sòl urbà d'ús residencial, amb ordenació detallada, si bé tant la delimitació com l'ordenació que es contenen en el planejament general no s'adapten ni a la realitat existent ni a les necessitats del municipi.
La unitat d'execució U-1, a l'efecte d'aplicació d'ordenances està qualificada com a zona d'eixamplament en el citat PGOU. Així, doncs, els articles d'aplicació corresponents de les normes urbanístiques, segons el Pla General vigent, es troben en el capítol III Ordenances particulars de l'edificació, títol II Edificació eixamplament, article 74 i següents.
L'ordenació definida en el PGOU pot considerar-se que es troba obsoleta i no resol adequadament la integració de la UE amb el seu entorn, i per això es considera convenient que les propostes de programa incorporen propostes de planejament que modifiquen i milloren l'ordenació definida en el PGOU, així com que redelimiten la unitat a fi d'adaptar-la a la realitat dels terrenys i a les necessitats del municipi.
Base IV. Memòria de necessitats i objectius del programa d'actuació integrada (art. 131.2.b) Llei Urbanística Valenciana)
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es refereix l'article 124.1 de la LUV, així com aquelles altres necessitats i objectius establerts en el planejament vigent, en particular els següents:
1. Els objectius imprescindibles que ha de complir el programa atenent l'article 124 de la Llei 16/2005, de 30 de desembre, de la Generalitat, Valenciana (LUV).
a) Gestionar la transformació jurídica de les finques afectades pel programa. En aquest sentit l'urbanitzador estarà obligat a:
. Demanar dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.
. Fitar i delimitar les parcel·les aportades a la reparcel·lació amb caràcter previ a la redacció del projecte.
. En cas d'existir, efectuar un estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei Urbanística Valenciana.
. Presentar per a la seua aprovació el projecte de reparcel·lació.
. Pagar als creditors nets abans que la reparcel·lació accedisca al Registre de la Propietat.
. Inscriure en el Registre de la Propietat les noves finques resultants, especialment les destinades al domini públic.
. Fer constar en el Registre de la Propietat les afeccions existents (carreteres, ferrocarril, barrancs i altres)
. Cancel·lar les finques cadastrals aportades a la reparcel·lació i inscriure les resultants en el Cadastre.
. Qualssevol altres actuacions necessàries per a la transformació jurídica de les finques afectades.
b) Garantir la urbanització global de la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió de les infrastructures amb el seu entorn urbà consolidat.
En aquest sentit, l'àmbit que es proposa amb les obres complementàries que es consideren necessàries per a completar la urbanització, ha de resoldre les connexions amb el seu entorn, acabant la urbanització de la zona.
c) Connectar i integrar adequadament la urbanització amb les xarxes d'infrastructures, d'energia, comunicacions i serveis públics existents, devent per a això:
. Aportar informes de les administracions sectorials les competències de les quals puguen resultar afectades per l'actuació.
. Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).
d) Suplementar les infrastructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.
e) L'obtenció gratuïta per l'Ajuntament de Canals dels sòls dotacionals públics de l'àmbit de l'actuació, o adscrits a esta. A aquestos efectes:
. L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.
. Els lliurarà en perfectes condicions, una vegada concloses les obres d'urbanització, alçada la corresponent acta d'entrega.
. Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.
f) De conformitat amb el que estableix l'article 16.1 b) del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, en relació amb l'article 21.2 de la Llei Urbanística Valenciana, després de la redacció del Decret Llei 1/2008, de 27 de juny, del Consell, de Mesures Urgents per al Foment de l'Habitatge i el Sòl, haurà de cedir-se a l'Ajuntament lliure de càrregues un percentatge del 5% de l'aprofitament tipus.
g) Ordenar el repartiment equitatiu de les càrregues i beneficis de l'actuació entre els afectats.
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.
i) Destinar el 30% de l'edificabilitat residencial de la unitat d'execució a habitatges de protecció pública.
j) Configuració d'una nova ordenació que millore la proposta definida en el PGOU i la integració de la unitat d'execució en el seu entorn.
k) Gestionar i executar el derrocament de totes les edificacions incompatibles amb el planejament tenint en compte, si és el cas, el seu nivell de protecció i destí urbanístic.
l) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, d'acord amb les directrius establertes en la Llei 4/2004, de 30 de juny, d'Ordenació del Territori i Protecció del Paisatge.
2. Resultaran a càrrec del sector totes aquelles despeses derivades de publicacions, taxes, llicències que tinguen com a objecte la urbanització del sector.
3. Resultaran a càrrec del sector, i per tant, s'inclouran dins del projecte d'urbanització les partides corresponents de mobiliari urbà, obres de gasificació, telefonia així com qualsevol altre servei existent en el municipi, i la senyalització vertical, horitzontal així com la retolació íntegra del sistema viari; en els passos de vianants s'hauran d'executar amb sobreelevació de rastell a rastell, i d'acord amb la legislació vigent, s'hauran d'executar dos embornals per a aigües pluvials en el sentit de les aigües. Així mateix, seran executades a càrrec seu totes aquelles obres, instal·lacions o condicionants imposats per les empreses concessionàries de tots els serveis urbans, inclosa l'Entitat de Sanejament d'Aigües (EPSAR), per a la qual cosa aportarà els oportuns informes o convenis subscrits amb les diferents empreses.
4. El programa que es presente podrà incloure, si és el cas, altres objectius complementaris el cost dels quals serà assumit per l'urbanitzador sense poder-lo repercutir als propietaris de terrenys afectats.
Base V. Paràmetres urbanístics (art. 131.2.c) Llei Urbanística Valenciana)
Els paràmetres urbanístics són els següents:
\* \* \* \* \* \* \* \* \* \* \* \* \* \* \* \* \* \* \* \*17. Delimitació gràfica / Delimitación gráficaBase VI. Criteris d'ordenació urbanística de les propostes a formular (art. 131.2.d) Llei Urbanística Valenciana)
1. Àmbit territorial a programar. no s'admetran propostes de planejament que modifiquen l'àmbit territorial de la unitat d'execució a programar, llevat que es tracte de simples retocs o ajustos de detall en algun punt perimetral de l'actuació o de les seues connexions viàries o d'una altra banda es tracte de redelimitacions de l'àmbit de la unitat per a excloure les edificacions consolidades existents en l'àmbit de la unitat d'execució U-1.
2. Els licitadors podran proposar millores en l'ordenació detallada definida en el Pla General. Els criteris urbanístics a satisfer per mitjà del desenvolupament de la unitat d'execució U-1 seran els següents:
a. Completar la trama del nucli urbà per mitjà del desenvolupament de sòl.
b. Redefinir l'ordenació de la unitat d'execució adaptant-se a la realitat existent, a la topografia, a l'entorn i a les noves necessitats, ja que des de l'any 1984 que va ser aprovat el PGOU ha variat considerablement tota la zona.
c. La redelimitació de l'àmbit de la unitat d'execució a fi d'excloure el sòl amb edificacions consolidades existents en l'actualitat.
3. Les directrius d'ordenació urbanística aplicables a la unitat d'execució U-1 són:
a. Desenvolupar urbanísticament, d'una forma simultània, la totalitat de terrenys inclosos en l'àmbit de la unitat d'execució.
b. Canalitzar i integrar adequadament en l'entorn d'urbanitzar el tram del riu dels Sants que actualment travessa l'àmbit d'actuació d'oest a est.
c. Respectar les edificacions consolidades existents en l'entorn i integrar-les adequadament en la nova trama a desenvolpupar.
d. Dotar d'una zona verda que estiga el més prop possible del nucli urbà i que amortisca l'impacte visual i acústic del conjunt fabril limítrof actualment dedicat a l'assaonat de pells.
e. La distribució viària haurà de completar la configuració dels blocs ja existents fora de la unitat d'execució, obtenint així una trama urbana contínua i connectada a la ja existent.
4. Les distintes propostes que pretenguen participar en el concurs hauran d'observar tots aquestos criteris, tenint en compte sempre la preferència de la qualitat tècnica de l'ordenació que es propose.
5. Es permet la possibilitat de modificar la normativa edificatòria, aplicable a l'àmbit, amb la finalitat de dotar-la d'una major qualitat, per mitjà de la formulació del corresponent instrument de planejament, que s'ajustarà preferentment als criteris següents:
· Les tipologies edificatòries permeses són les següents:
La parcel·la mínima s'estableix en 112 m²s.
L'amplària mínima de façana serà de 7 metres almenys en un dels seus fronts.
· Altura de cornisa. L'altura màxima de cornisa per a cada tipologia serà de 4 metres menys de la de carener.
· Altura de carener.
II altures. 13 metres.
III altures. 16'5 metres.
IV altures. 20 metres.
V altures. 23'5 metres.
· Mesurament de les altures. Se seguiran els criteris desenvolupats en l'article 20 de PGOU de Canals.
· Coberta. El pla de coberta que dóna a façana exterior i interior serà inclinat, amb terminació de teula amb tonalitats clares, amb una pendent d'entre el 30% i el 50% almenys en els 4 primers metres comptats des de l'alineació de façana, a excepció de la prevista en els punts referents a habitatges sota coberta i coberta interior. No s'admet en aquesta zona de coberta caixes d'escales, sales de maquines, instal·lacions, ...
· Aprofitament sota coberta. L'espai resultant de l'aprofitament sota coberta es podrà destinar a trasters, estudis o locals multiusos. Tots aquestos espais estaran vinculats als habitatges. El dit espai podrà destinar-se també a habitatge independent, podent obrir terrasses en el pla inclinat de coberta. La superfície màxima de terrassa no podrà ser superior al 20% de la superfície de l'última planta, i se situarà a partir del primer metre de la façana.
· Finestres en coberta. Es permetran finestres en el pla inclinat de la coberta. Les dites finestres hauran d'estar integrades en la coberta, i l'execució d'estes no implicarà una alteració en la concepció d'un pla de coberta homogeni i continu.
· Coberta interior. Excepcionalment, per mitjà de justificació, que únicament i exclusivament podrà basar-se en falta d'espai per a instal·lacions, serveis, infrastructures o semblants, es permet que el pla inclinat de coberta que dóna a façana interior siga una coberta plana.
· Cornises. En la cornisa de les edificacions, la volada serà per a edificacions de II i III altures de 100 cm, i per a edificacions de IV altures de 120 cm.
· Instal·lacions. En les edificacions s'haurà de deixar previst la infrastructura i l'espai necessari per a les instal·lacions d'aire condicionat, captació d'energia solar i altres instal·lacions previstes en la legislació vigent; les unitats exteriors d'aire condicionat se situaran en la coberta. No es permet cap instal·lació en façana.
· Façanes. Es permet la utilització de pedres naturals en sòcols de planta baixa i rematades. S'hauran d'estudiar les façanes interiors (no es permeten tabics llisos amb obertura de buits).
· Mitgeres. Les mitgeres vistes hauran de tindre un tractament d'esquerdejat i pintat.
· Edificacions. S'haurà de tindre un recorregut accessible des de l'accés de les edificacions residencials fins als habitatges, aquest requisit serà també exigible als locals en planta baixa i soterranis o semisoterranis.
Aparcaments. S'haurà de disposar com a mínim 1'5 places d'aparcament per habitatge ubicades en els soterranis o en planta baixa de l'edifici. Per a la configuració de la zona d'aparcament es remetrà a la HD-91 o normativa substitutòria.
Fusteria. La fusteria exterior serà de fusta, o metàl·lica de color blanc o imitació fusta o colors clars. Cada unitat edificatòria haurà de tindre un únic tipus de fusteria.
Balcons. Només es permeten balcons oberts amb una volada màxima de 45 cm. I en un 40% dels forjats que recaiguen a habitatge o espai residencial.
Baranes. Les baranes i la manyeria serà de forja o metàl·lica. No es permeten balustrades o gelosies.
Ventilacions. Totes les ventilacions forçades es realitzaran per coberta.
Cuines. L'extracció de fums serà sempre per coberta, s'haurà de preveure un espai destinat a estenedor que no siga visible des de l'exterior.
Base VII. Objectius d'edificació privada (art. 131.2.e) Llei Urbanística Valenciana)
1. L'edificació privada que es propose ha d'actuar com a tancament del nucli urbà, al mateix temps que, donada la perspectiva visual que oferirà la seua façana, d'imatge de qualitat urbana de front d'entrada en el municipi.
Es tindrà cura dels elements formals i estètics de l'edificació.
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establerts en els instruments de planejament que siguen aplicables.
3. Donades les característiques ordinàries del sector, els terminis per a l'edificació dels solars resultants de la reparcel·lació es regiran pel que disposa l'article 495 del ROGTU.
4. Es planteja un sector on l'ús predominant siga el residencial, caracteritzat per la tipologia d'eixamplament.
5. Es fomentarà l'accés a l'habitatge per mitjà de l'establiment d'una reserva d'habitatges sotmesos a protecció pública del 30% de l'edificabilitat residencial.
6. El coeficient corrector que relaciona l'edificabilitat lliure amb la privada es fixarà en el projecte de reparcel·lació.
Base VIII. Prescripcions tècniques dels documents d'ordenació i gestió (art. 131.2.f) Llei Urbanística Valenciana)
1. La documentació que forme part de l'alternativa tècnica haurà d'ajustar-se al que disposa la LUV, el ROGTU i les bases generals de programació, i tindrà en compte la naturalesa i característiques de la present actuació descrita en les presents bases.
Els documents d'ordenació que s'integren en l'alternativa tècnica deuran, a més de complir amb les necessitats i objectius establerts en les presents bases particulars, contindre totes les prescripcions tècniques necessàries previstes en la legislació urbanística valenciana.
En aquest sentit, si la proposta preveu una modificació de l'àmbit, que en tot cas haurà de ser justificada, s'inclouran tots aquells documents de planejament que facen possible la dita modificació, en virtut de l'abast que en cada cas tinga, de manera que s'incloga l'ordenació detallada per a l'àmbit modificat.
2. De cada un dels documents integrants de la referida documentació tècnica es presentaran tres còpies en suport paper, acompanyades d'una còpia en suport informàtic CD, en els programes següents:
Textos: Microsoft-Word
Fulls de càlcul: Microsoft- Excel.
Bases de dades: Microsoft-Access
Presentacions: Microsoft-Powerpoint
Dibuixos: Autocad-2004
A més, s'aportaran també tots els documents en format PDF.
A l'efecte de publicació en la web municipal, es presentarà una còpia més, també en suport informàtic, comprensiva de tota la documentació tècnica, inclosos els plans i la documentació gràfica, tot això en versió PDF.
Una quarta còpia en suport paper es dipositarà pel licitador en una copisteria ubicada al municipi de Canals, el domicili i horari d'atenció al públic de la qual s'informarà en l'avís dels titulars cadastrals afectats per l'actuació, a fi de poder obtindre còpies d'esta.
3. Haurà de traslladar-se la sol·licitud d'inici del procediment per al desenvolupament de la unitat d'execució U-1, i sol·licitar informe a la Confederació Hidrogràfica del Xúquer, ja que s'està actuant en la zona de domini públic del riu Sants.
Base IX. Prescripcions tècniques del projecte urbanització (art. 131.2.h) Llei Urbanística Valenciana)
1. El projecte d'urbanització haurà de definir els detalls tècnics amb precisió suficient per a poder ser executat, eventualment, sota la direcció de tècnic diferent del seu redactor original. No podrà modificar les previsions del pla que desenvolupe. En cap cas podrà contindre determinacions sobre ordenació, règim del sòl o de l'edificació.
2. El projecte d'urbanització es redactarà d'acord amb el que estableix la base general de programació 6ª, apt. 1r, lletra a) (BOP núm. 217, d'11.09.2008).
3. Contindrà el desenvolupament tècnic de les obres d'urbanització a què es refereixen els arts.157 de la LUV i 349 del ROGTU, i inclourà en tot cas:
· Paviments de calçada i de vianants.
· Aparcaments en via pública.
· Espais lliures, mobiliari urbà i senyalització.
· Xarxes de distribució d'aigua potable.
· Xarxa de reg automàtic.
· Xarxa d'hidrants.
· Xarxa de clavegueram per a aigües residuals.
· Xarxa d'evacuació d'aigües pluvials.
· Distribució d'energia elèctrica.
· Distribució de gas.
· Distribució de telecomunicacions.
· Enllumenat públic.
· Jardineria i arbratge.
· Sistema soterrat de recollida selectiva de residus.
A més de l'anterior, es fa especial insistència en la necessitat d'aportar la documentació següent:
1. Base cartogràfica municipal. El projecte d'urbanització incorporarà la base cartogràfica municipal com a element de referència per a definir les obres a executar. La planta viària se superposarà a la base cartogràfica per a definir l'estat inicial de l'àmbit del programa. Així mateix, en el projecte d'urbanització s'incorporarà l'ordenació detallada del Pla de Reforma Interior (PRI), els usos i l'edificabilitat de cada parcel·la, així com totes les dades necessàries per a establir la demanda dels serveis públics que desenvolupa el projecte d'urbanització, inclosa la fitxa de gestió pròpia de la unitat d'execució i les principals característiques del PRI.
2. Identificació dels serveis públics existents, punt de connexió de la xarxa de distribució del PRI amb la xarxa existent, amb capacitat suficient per a garantir el subministrament a les parcel·les edificables. L'urbanitzador haurà de justificar la demanda que es genera en la unitat d'execució per a cada un dels serveis, definint les principals característiques d'este i justificant el compliment de la legislació reguladora, i sol·licitarà de les empreses encarregades de la gestió de cada un dels serveis, la definició del punt a punts de connexió amb la xarxa de distribució existent, amb capacitat suficient per a atendre la demanda generada en el sector, i les condicions de desenvolupament de la xarxa de distribució pròpia del sector.
Aquesta documentació s'haurà d'incorporar obligatòriament al projecte d'urbanització. La documentació relativa a cada un dels serveis es pot incorporar al projecte per mitjà d'un annex específic.
3. Identificació dels elements més significatius del medi físic (edificis, arbratge, camins, sèquies, camps de cultiu, instal·lacions de serveis públics, etc.) definint les seues característiques i l'estat de conservació, i justificant l'actuació proposada sobre estos.
4. Definició de les zones de domini restringit vinculades a les infrastructures existents (ferrocarril, col·lectors,...), zona de domini públic, servitud i afecció o reserva, vinculades a estos.
5. Mesuraments parcials i el detall de les unitats d'obra, excloent-ne el quadro de preus unitari, el quadro de preus descompostos, el pressupost d'execució material (PEM), i el pressupost de licitació, determinacions aquestes a incloure en la proposició juridicoeconòmica.
6. Estudi geotècnic d'identificació de sòls i mesures a prendre per a la capacitat portant requerida en cada cas, amb l'objecte d'obtindre les esplanades requerides E2 en calçades i E1 en voreres. En el cas de no presentar-se el dit estudi les esplanades s'aconseguiran amb capes de coronació de 50 cm mínim, de sòl seleccionat i adequat, respectivament, i l'urbanitzador serà responsable de les circumstàncies d'origen geotècnic no previstes sorgides durant l'execució.
7. Estudi de seguretat i salut de les obres definides en el projecte d'urbanització.
8. Derrocaments a efectuar (descripció, valoració i plans). Hauran de ser tinguts en compte en l'estudi de seguretat i salut com a tasca de risc, així com les seues corresponents mesures de prevenció. A més hauran d'incloure's en el projecte amb el suficient detall (pla en què s'indiquen les construccions a demolir, descripció en memòria, etc.) i no sols en el pressupost. Si no s'inclou en el projecte d'urbanització hauria de presentar-se el corresponent projecte de derrocament i l'estudi de seguretat i salut específic.
9. Estudi de control de qualitat per a l'execució de les obres d'urbanització. Es determinaran els assatjos de control de qualitat a realitzar de cada unitat d'obra durant el procés constructiu i les proves de recepció específiques establertes en la normativa reguladora, definint els criteris d'acceptació i rebuig de la prova.
10. Programa de treballs, que inclourà el programa previst per a l'execució de l'obra urbanitzadora des del seu inici fins a la seua finalització, amb desglossament mensual referit a l'execució parcial de cada un dels capítols, conforme al termini proposat per a la seua execució.
Base X. Preu de licitació i garantia provisional
El preu cert de licitació, equivalent al total de càrregues de l'actuació, que té caràcter de màxim i que serveix de base per a l'establiment de la garantia provisional, ascendeix a la quantitat de 3.449.536 €, IVA inclòs (tres milions quatre cents quaranta-nou mil cinc-cents trenta-sis euros, IVA inclòs.
En xifra: 2.973.738 € sense IVA, 3.449.536 €, IVA inclòs.
Els que desitgen participar en el concurs de programació hauran de presentar resguard acreditatiu de la garantia provisional en els termes que preveu la base general 16ª, apt. 1r, lletra D), per import de 59.474'76 € (cinquanta-nou mil quatre-cents setanta-quatre euros amb setanta-sis cèntims), equivalent al 2% del preu de licitació, IVA exclòs.
Base XI. Terminis de desenvolupament i execució del programa (art. 131.2.i) Llei Urbanística Valenciana i art. 286.1.i) del Reglament d'Ordenació i Gestió Territorial i Urbanística)
La proposta de calendari per al desenvolupament i execució del programa en les seues distintes fases haurà d'ajustar-se al que disposa la base general de programació 6ª, apt. 2n, lletra c) (BOP núm. 217, d'11.09.2008), així com a les necessitats i objectius de la programació.
S'aplicaran els terminis establerts en l'art. 332 del ROGTU, sense perjudici de les suspensions i pròrrogues que siguen procedents d'acord amb el que disposa la legislació de contractes de les administracions públiques en les seues distintes especialitats.
L'incompliment dels terminis anteriorment previstos donarà lloc a la imposició de les penalitats previstes en la LUV, en l'article 143 i la resta de previstos en la legislació general de contractació administrativa.
Base XII. Legitimació per a formular proposta de programa. solvència econòmica i financera, tècnica i professional
Quant a la legitimació per a formular propostes de programa, caldrà ajustar-se al que disposa la base general de programació 8ª (BOP núm. 217, d'11.09.2008).
Pel que es refereix a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional, i la resta de requisits exigibles per a contractar amb l'administració, regirà el que preveu la base general de programació 16ª, apt. 1r (BOP núm. 217, d'11.09.2008).
Per a poder ser seleccionat com a agent urbanitzador es precisarà disposar de classificació de contractista per a l'execució d'obres per a l'administració, en els termes establerts en la legislació vigent de contractació pública.
S'exigeix que l'adjudicatària aporte en el sobre 2, document acreditatiu de disposar la classificació que a continuació es detalla:
Grup: G; subgrup: 4; categoria: C.
Grup: I; subgrup: 1; categoria: C.
Les empreses no espanyoles d'estats membres de la Unió Europea no necessitaran disposar de la dita classificació, havent d'acreditar la seua solvència tècnica, econòmica i financera a través dels mitjans de justificació previstos en la base general de programació 16ª, apt. 1r (BOP núm. 217, d'11.09.2008), així com hauran d'acreditar que es troben habilitades per a realitzar la prestació que constitueix l'objecte del contracte d'acord amb la legislació de l'estat de procedència, en els termes establerts en l'article 47 de la LCSP.
Base XIII. Termini i lloc de presentació de proposicions
La presentació de les proposicions pels interessats a participar en el concurs de programació s'ajustarà al que disposa la base general de programació 15ª (BOP núm. 217, d'11.09.2008), amb les especialitats següents:
1. Termini de presentació: les proposicions es presentaran en el termini màxim de cinc mesos, comptats a partir de la data d'enviament de l'anunci de concurs al Diario Oficial de la Unión Europea, data que es farà constar en tots els anuncis de licitació.
2. Lloc de presentació: les proposicions es presentaran en el Registre General de l'Ajuntament de Canals i en horari de 08.00 a 14.00 hores de dilluns a divendres.
Termini: cinc mesos a partir de la data d'enviament de l'anunci al DOUE.
Lloc: Registre d'Entrada Ajuntament Canals, plaça la Vila, 9 (46683).
Telèfon: 575 699 556. Fax: 492 888 457.
Horari: de 08.00 a 14.00 hores.
Base XIV. Documentació integrant de les proposicions
Les proposicions dels interessats a participar en el concurs de programació es presentaran en els següents tres sobres diferents, comprensius cada un d'ells de la documentació relacionada en la base general de programació 16ª (BOP núm. 217, d'11.09.2008).
1r) Sobre 2: documentació administrativa:
En ell haurà d'incloure's la documentació especificada en la base general de programació 16ª (BOP núm. 217, d'11.09.2008). Es presentarà en sobre tancat, en l'anvers del qual s'escriurà: Sobre 2: documentació administrativa per a prendre part en el concurs per a la programació, per gestió indirecta de la unitat d'execució núm. 1 de Canals.
2n) Sobre 1: alternativa tècnica:
En ell haurà d'incloure's la memòria de programa, amb el contingut especificat en la base general de programació 6a, apartat 2n (BOP núm. 217, d'11.09.2008), que es presentarà en sobre tancat, en l'anvers del qual s'escriurà: Sobre 1: alternativa tècnica per a prendre part en el concurs per a la programació, per gestió indirecta, de la unitat d'execució núm. 1 de Canals.
Al dit sobre s'acompanyarà, amb el caràcter de documentació oberta o a la vista, la documentació tècnica a què es refereixen la base general de programació 6ª, apartat 1 (BOP núm. 217, d'11.09.2008) i les presents bases particulars, prèviament exposada al públic per l'aspirant a urbanitzador pels seus propis mitjans, per mitjà de sengles anuncis publicats en el Diari Oficial de la Comunitat Valenciana i en un diari d'àmplia difusió en la localitat.
3r) Sobre 3: proposició jurídica econòmica: comprendrà la proposició jurídica econòmica, amb el contingut mínim especificat en la base general de programació 7ª (BOP núm. 217, d'11.09.2008), que es presentarà en sobre tancat, en l'anvers del qual s'escriurà: Sobre 3: proposició jurídica econòmica per a prendre part en el concurs per a la programació, per gestió indirecta, de la unitat d'execució núm. 1 de Canals.
Dels pressupostos d'urbanització a incloure en la proposició econòmica financera es presentaran tres còpies en suport paper, acompanyades d'una altra còpia en suport informàtic (versió Arquímedes o format BC3 o compatible).
Base XV. Model de proposició
El model de proposició, que s'inclourà en el sobre 3, datat i firmat pel proponent, on es formularan totes les quantitats en euros i IVA exclòs, i expressades en lletra i número, serà el següent:
Model de proposició
(Nom) ..., amb DNI (o, si és el cas, el document que actue en representació seua), domiciliat a l'efecte de notificacions a ..., en el seu propi nom/o actuant en nom de ..., manifesta:
Que assabentat de l'anunci remés en data ... i publicat en el Diario Oficial de la Unión Europea i Diari Oficial de la Comunitat Valenciana, de dates ..., respectivament, i estant conforme amb tots els requisits i condicions que s'exigeixen per a adjudicar per mitjà de concurs, en lliure i pública concurrència, el contracte per a obtindre la condició d'agent públic urbanitzador de la unitat d'execució U-1 del sòl urbà del municipi de Canals, en els termes expressats en l'article 119 de la LUV 16/2005 i la resta de preceptes concordants de la Llei 30/2007, de 30 d'octubre, de Contractes del Sector Públic, així com les bases generals i bases particulars aprovades per l'Ajuntament, presenta la documentació exigida per a la licitació, i, en la representació que té, es compromet a assumir el contracte administratiu especial i a formalitzar-lo d'acord amb l'article 138 de la LUV.
Que accepte incondicionalment la totalitat de les clàusules contingudes en les bases generals i particulars de programació, sense cap excepció, i m'obligue, per al supòsit de resultar seleccionat urbanitzador, al compliment del dit contracte d'acord amb la següent oferta econòmica:
1. Pressupost de licitació (PEC) ...
2. Cost de projectes (CP) ...
3. Despeses de gestió de l'urbanitzador (GG) ...
4. Benefici empresarial de l'urbanitzador (BE) ...
5. Total càrregues d'urbanització (CU) ...
Data i firma del proponent.
(Totes les quantitats aniran quantificades en euros i expressades en lletra i número
Base XVI. Admissibilitat de variants (art. 131.2.g) de la Llei Urbanística Valenciana)
1. Als efectes previstos en els articles 131.2.g) de la LUV i 286.1.a) del ROGTU, no s'admeten variants ni ampliacions de l'àmbit territorial del sector, sense perjudici de les modificacions de l'àmbit territorial que suposen simples retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.
Les alternatives tècniques que es formulen hauran d'ajustar-se a les necessitats, criteris i objectius assenyalats en les presents Bases.
2. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.
Base XVII. Criteris d'adjudicació (art. 286.1.j) del Reglament d'Ordenació i Gestió Territorial i Urbanística)
D'acord amb els articles 135 de la LUV i 312 i 313 del ROGTU, s'estableixen els següents criteris que han de servir de base per a l'adjudicació del programa:

La puntuació anteriorment expressada té el caràcter de màxim, podent baremar-se cadascun dels criteris des de 0 fins a la puntuació prevista en cada un d'ells.
La puntuació mínima que hauran de superar les alternatives tècniques per a possibilitar la valoració de les seues proposicions jurídiques econòmiques corresponents serà de 30% punts de la puntuació màxima prevista.
Base XVIII. Mesa de programació
De conformitat amb el que disposa la base general de programació 19ª (BOP núm. 217, d'11.09.2008), la mesa de programació serà presidida per l'alcalde de la corporació, qui podrà delegar l'exercici de la presidència en el regidor delegat d'Urbanisme, formant part d'esta, com a vocals, els següents funcionaris, en qualitat de titulars:
- José Antonio Martínez Damiá, qui assumirà simultàniament les funcions de secretari de la mesa de programació, podent delegar la dita funció en qualsevol altre funcionari integrant d'esta.
- José Luis Mendoza Chorques, arquitecte municipal.
- Isabel Ferri Morales, cap del Servei d'Urbanisme.
- Amparo Adam Llagues o funcionari que tinga assignades les funcions d'interventor municipal.
Base XIX. Garantia definitiva
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de despeses variables a què es referix l'article 308 del ROGTU.
D'acord amb la base general de programació 24ª, apt. 7 (BOP núm. 217, d'11.09.2008), haurà de constituir-se la garantia definitiva per import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat sotmesa inicialment a presumpció de temeritat.
L'urbanitzador seleccionat haurà de dipositar la garantia definitiva en la caixa de la corporació en el termini i forma que s'assenyala en l'esmentada base general de programació 24ª, i acreditar la seua constitució davant del Servei d'Urbanisme.
Base XX. Dictamen del Consell Superior de Territori i Urbanisme
De conformitat amb el que disposa l'article 286.1.c) del ROGTU, en relació amb l'article 136.4 de la LUV, es fa constar que no serà exigible el dictamen del Consell Superior de Territori i Urbanisme
Base XXI. Prerrogatives de l'administració (art. 286.1.e) del Reglament d'Ordenació i Gestió Territorial i Urbanística)
L'Ajuntament té totes les prerrogatives que, en general, reconeix la legislació de contractes de les administracions públiques, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.
Vegeu el que disposa la base general de programació 4ª (BOP núm. 217, d'11.09.2008).
Base XXII. Jurisdicció competent (art. 286.1.f) del Reglament d'Ordenació i Gestió Territorial i Urbanística)
És competent l'orde jurisdiccional contenciós administratiu per a conèixer les qüestions que puguen suscitar-se en la preparació, resolució i execució del contracte administratiu especial entre l'Ajuntament de Canals i l'agent urbanitzador seleccionat en pública concurrència.
ANNEX I
Condicions tècniques mínimes
Condicions generals
· El projecte d'urbanització haurà d'estar visat per l'organisme corresponent.
· Totes les infrastructures, a excepció de la xarxa de clavegueram, hauran de discórrer sota vorera, i només en cas d'impossibilitat material per dimensionat, s'ubicaran en la franja d'aparcaments.
· Haurà de preveure's una partida per a control de qualitat dels materials i de la seua posada en obra, que incloga la realització dels assatjos pertinents a cada element d'obra i el certificat de qualitat de cada element instal·lat. Aquestos assatjos seran:
- Subbase de saorra natural.
Proctor modificat. NLT-107. Un assaig cada 1.000 m².
Límits d'Attenberg. NTL-105-91/160-91. Un assaig cada 2.000 m².
- Base de saorres artificials.
Proctor modificat. NLT-107. Un assaig cada 1.000 m².
Límits d'Attenberg. NTL-105-91/160-91. Un assaig cada 2.000 m².
- Base granular per a voreres.
Proctor modificat. NLT-107. Un assaig cada 1.000 m².
Límits d'Attenberg. NTL-105-91/160-91. Un assaig cada 2.000 m².
- Mescles bituminoses.
Granulometria. NLT-150/NLT-151. Un assaig cada 3.000 m².
Assaig Marshall, determinació de la densitat aparent i ruptura de provetes. NLT-159. Un assaig cada 3.000 m².
- Formigó en voreres i calçades.
Con d'Abrams i ruptura a compressió. UNIX 7240, UNIX 7272, UNIX 83039. Un assaig cada 400 m³.
- Rastells.
Resistència a compressió. UNIX-7068. Un assaig cada 1.000 m.
Absorció d'aigua. UNIX-7008. Un assaig cada 1.000 m.
Resistència a flexió. DIN-483. Un assaig cada 1.000 m.
- Taulells en voreres.
Resistència a compressió. UNIX-7015. Un assaig cada 1.000 m².
Absorció d'aigua. UNIX-7008. Un assaig cada 1.000 m².
Resistència a flexió. UNIX-7034. Un assaig cada 1.000 m².
- Canonades de sanejament.
Assaig de xafada. UNIX-88063. Un assaig cada 1.000 m.
Prèviament a la connexió amb la xarxa general i al tapat de les rases, serà obligatori la realització d'una prova de càrrega de la canonada per a comprovar que no hi ha fuites en la conducció. Per a això, es procedirà al taponat del final de la canonada previ a la connexió amb la xarxa general i posteriorment s'omplirà esta amb aigua, fins a la cota més alta d'esta. En este moment s'haurà de sol·licitar la inspecció dels serveis tècnics municipals, que comprovaran que no existeixen fuites així com la correcta execució de la instal·lació, i estendran acta de comprovació sense la qual no es recepcionaran les obres.
· Finalitzada l'obra serà necessària la presentació de les actes d'acceptació de les instal·lacions de cada empresa subministradora dels diferents serveis urbanístics així com de l'acta de la correcta execució del sanejament.
Xarxa sanejament
· La xarxa de col·lectors serà separativa.
· El projecte haurà de comptar amb un estudi hidrològic o de cabals d'aportació (segons si és xarxa d'aigües pluvials o residuals) i un estudi hidràulic que justifique les solucions adoptades.
· La pendent mínima per a col·lectors d'aigües residuals serà de 0,5%, i s'adjuntaran els perfils tant per a la xarxa de pluvials com per a la de residuals.
· Amb caràcter general es preveurà un pou de registre cada 25 m com a màxim, fent coincidir les connexions domiciliàries amb aquestos pous.
· Els tubs seran de polietilé d'alta densitat (PEAD), de polièster reforçat amb fibra de vidre (PRFV), de PVC o de polipropilé (PE), corrugats exteriorment i interior llis, de resistència suficient per als esforços a què estaran sotmesos a curt i llarg termini.
· El farciment de les rases es realitzarà per capes no superiors a 25 cm de grossària amb grau de compactació del 95% del proctor modificat.
· En el cas d'utilitzar formigó per als pous de registre i embornals aquest serà per a ambient IV+Qb.
· Les tapes de registre i les reixetes dels embornals seran de la classe apropiada (EN 124) a la situació d'estes i a més estaran capacitades per a resistir càrregues de tràfic pesat.
· S'executaran, com a mínim, 2 embornals sifònics per pou de registre, en el sentit de les aigües.
· Es disposaran arquetes de connexió de sanejament, en funció del nombre de parcel·les mínimes possibles. Aquestes arquetes seran de 40x40 cm, amb fàbrica de rajola de œ peu de grossària, esquerdejat i brunyit interiorment, amb marc i tapa de fosa de 40x40 cm o prefabricades.
Aigua potable
· Ha d'establir-se la forma en què es garanteix la quantitat i qualitat de l'aigua potable per a consum humà.
· Les canalitzacions de proveïment d'aigua seran de polietilé d'alta densitat per a una pressió de 16 bars.
· En l'actualitat l'empresa Omnium Ibèrica, SA és concessionària del servei d'aigua potable al municipi de Canals, per això, la solució proposada per a la xarxa de proveïment del projecte d'urbanització haurà d'estar consensuada, així com la valvuleria utilitzada.
· Es projectarà un hidrant cada 200 m mesurats sobre superfície pública.
El farciment de les rases es realitzarà per capes no superiors a 25 cm de grossària amb grau de compactació del 95% del proctor modificat.
S'instal·larà una xarxa d'aigua per a reg de zones verdes, separada de la xarxa d'aigua potable, a fi de la reutilització en un futur de l'aigua provinent de l'EDAR.
Gas
· En tots els projectes d'urbanització s'inclourà xarxa de gas, bé per mitjà d'un conveni amb l'empresa subministradora de gas en la població o bé per mitjà de l'execució d'esta per part dels promotors de la urbanització.
· El farciment de les rases es realitzarà per capes no superiors a 25 cm de grossària amb grau de compactació del 95% del proctor modificat.
Telecomunicacions
· Haurà d'incloure's en el projecte d'urbanització canalització per a xarxa de telecomunicacions.
· Esta canalització haurà de projectar-se per mitjà d'un prisma conjunt amb quatre tubs, per a les distintes operadores que puguen sol·licitar autorització per a efectuar el seu desplegament, evitant d'aquesta manera una excessiva ocupació del sòl.
El farciment de les rases es realitzarà per capes no superiors a 25 cm de grossària amb grau de compactació del 95% del proctor modificat.
Condicionament del terreny. explanacions
· El projecte d'urbanització haurà de contindre els perfils de rasants i terreny existents necessaris perquè s'execute.
Una vegada realitzat el desbrossament de la capa de terra vegetal, es procedirà a l'excavació de la caixa en què s'haurà d'assegurar una capa mínima de 0,5 m de terraplé amb material seleccionat (E2,CBR>10) per sota de la cota inferior del paquet de ferm.
L'anivellació del terreny es realitzarà per mitjà de terres de préstec amb material seleccionat segons classificació PG-3, compactant en capes de grossària màxima 25 cm amb grau de compactació del 95% del proctor modificat.
Es disposarà d'una capa de 20 cm de saorra natural i una altra capa de 20 cm de saorra artificial, ambdós compactades al 98% del proctor modificat.
Aglomerat asfàltic
· La rasant final de la calçada haurà de tindre un pendent transversal del voltant del 2%.
· L'aglomerat s'executarà en dos capes, una capa de base de grossària 7 cm de binder aglomerat en calent tipus G-20 i una altra capa de rodament de 5 cm de grossària de binder aglomerat en calent tipus S-12, amb els regs d'adherència i emprimació corresponents.
· Els àrids utilitzats per a les anteriors capes seran silicis o porfírics.
Formigó en soleres
· Tant en la pavimentació de les calçades projectades amb formigó com en les zones d'aparcament que es projecten de formigó, s'executaran per mitjà d'una solera d'HA-20 de grossària mínim 18 cm i amb juntes de dilatació cada 4 m lineals i/o cada 12 m².
· Els pendents que es donaran a la calçada i a la zona d'aparcament seran del 2% i de l'1,5% respectivament.
Voreres: taulells, rastells i rigoles
· La secció de les voreres es compon de saorra artificial de 15 cm de grossària, amb els mateixos requeriments que la col·locada en la calçada, una capa de formigó del tipus HM-15 de 15 cm de grossària i un acabat de paviment de terratzo de 40x40 cm, model Canals, sobre capa de morter d'unió i rejuntades.
El pendent transversal de la vorera haurà de ser del 2% en direcció a la calçada.
L'encadenat de les voreres es realitzarà amb la col·locació d'un rastell de peces prefabricades de formigó bicapa, de dimensions 15x25x50cm, sobre llit de formigó en massa HM en prisma de 25x25cm. Les peces estaran rejuntades amb morter de ciment de dosificació 1:6 amb arena. El rebaix del rastell s'estableix entre 13cm i 17cm.
Les rigoles seran de formigó prefabricat i de dimensions 8x20x50cm i es col·locaran sobre un llit de formigó HM-15 de 15cm de grossària i es prendran amb morter de ciment de dosificació 1:6 i es rejuntaran amb beurada de ciment.
· Els rastells rebaixats seran model Canals, seran obligatoris en tots els accessos a garatges, i no es permetrà el rebaix de la vorera.
· En tot moment l'espai dissenyat serà accessible i haurà d'existir una amplària lliure de pas major d'1.50 m.
· Es projectaran rampes d'accés per a persones de mobilitat reduïda tal com marca la normativa d'accessibilitat en el medi urbà en vigor, Orde del 9 de juny de 2004 de la Conselleria de Territori i Habitatge, i legislació vigent.
Senyalització vial
· Tant la senyalització horitzontal com la vertical a incorporar en el projecte d'urbanització haurà d'estar consensuada amb la policia local.
· Els pals de la senyalització vertical hauran de ser model Canals.
Mobiliari urbà
· Qualsevol element de mobiliari urbà que continga fusta haurà de tindre el certificat FSC.
· S'instal·larà una paperera en cada front de vorera amb una interdistància de 50 m.
· Els espais lliures es dotaran de bancs, fonts de beure, arbratge i zones de jocs infantils amb paviment per a amortir l'impacte de goma, a elecció de l'Ajuntament.
Sistemes soterrats de recollida selectiva de residus sòlids
S'instal·laran illes amb 5 línies de contenidors soterrats, (paper/cartó, envasos lleugers, vidre i dos de RSU) i illes amb dos línies de contenidors soterrats (RSU). Per a l'elecció del punt d'instal·lació hauran de tindre's en compte les possibilitats de maniobra i de càrrega dels vehicles receptors equipats amb sistema de càrrega lateral, amplitud de via, braç d'elevació i tremuja de càrrega únicament pel costat dret del camió, espai aeri lliure, disposició de les bústies d'acceptació, etc.
La previsió de contenidors soterrats serà: tres de RSU de 1000 litres, cada 100 habitants i un de cada tipus per a recollida selectiva (paper, vidre i envasos lleugers) cada 400 habitants.
Subministrament d'energia elèctrica
· S'haurà d'obtindre l'informe de la companyia subministradora, que garantisca les condicions de connexió i subministrament de l'energia elèctrica.
· La xarxa de baixa tensió estarà anellada.
· Els CT's no se situaran en parcel·les o espais lliures de domini públic.
· La xarxa MT interconnectarà els centres de forma anellada.
· Després del càlcul de la càrrega corresponent a edificis d'habitatges, per a tots els elements es considerarà un coeficient de simultaneïtat d'1.
· Es disposarà com a mínim d'una connexió per parcel·la mínima.
Enllumenat públic
· Minimitzar el nombre de quadros triant una situació centrada i per a seccions màximes de conductors de 35 mm²
· El quadro o quadros s'ubicaran en fornícules amb protecció d'obra civil en tres dels seus costats i peanya entre 0,3 i 0,5 m, i els components de cada quadro s'ubicaran en armaris de polièster per a intempèrie IP55KIK10 amb tancament preparat per a cadenat.
· El funcionament automàtic de l'enllumenat es realitzarà a partir de rellotge/s amb programació astronòmica, i per a estalvi d'energia a partir de determinada hora de la nit, es disposarà en cada punt de llum equips de doble nivell.
· De cada quadro partiran almenys dos circuits independents 3F+N d'alimentació als punts de llum, (+tt), acompanyats dels corresponents per a telecomandament F+N.
· L'esquema del quadro o quadros inclourà interruptor automàtic general, relé de reconnexió automàtica amb eixides en funció del nombre de circuits independents, limitador de sobre tensió amb protecció magnetotèrmica independent, i, per cada comandament motoritzat i contacte de senyalització de defecte.
· Els circuits discorreran fins als punts de llum sota tub, amb diàmetre mínim 100 mm fins i tot la comunicació entre arquetes i interior de columnes.
· Les arquetes de registre tindran unes dimensions de 0,4x0,4x0,7 m., amb fons de graveta i marc i tapa PRFV autoextingible amb fixació de tapa per mitjà de 4 caragols DIN 912 M8x16 i junta de neopré IPXX9 i càrrega de ruptura de 60KN amb anagrama de servei (enllumenat públic).
· Es tindrà en compte la instal·lació d'enllumenat de zones verdes.
· S'exigirà que les lluminàries no produïsquen contaminació lumínica. Si hi ha impossibilitat que les lluminàries s'instal·len en columna sobre la vorera i és necessària una instal·lació mural, la connexió a estes lluminàries murals es realitzarà des d'una arqueta instal·lada, pròxima a la dita lluminària, per mitjà de la transformació d'un pas aeri/subterrani, el qual estarà preferentment integrat en la façana o bé sota tub metàl·lic.
Altres instal·lacions
En el projecte d'urbanització haurà d'existir un annex dedicat a instal·lacions com ara xarxa de fibra òptica o altres. Si no n'hi ha es requeriran projectes independents que tinguen en compte les dites instal·lacions.
Accessibilitat
En el projecte d'urbanització s'haurà de contemplar un apartat exclusiu dedicat a l'accessibilitat. En este, com a mínim, s'haurà de justificar el Decret 39/2004 i les ordres posteriors (25 de maig de 2004, 9 d'abril de 2004).
Jardineria
· Els vials hauran de tindre el màxim nombre d'arbres.
Tot projecte que continga algun tipus de jardineria haurà d'incloure una xarxa soterrada que incloga el reg de tots els elements de jardineria projectats, un comptador i un automatisme per mitjà del qual es puguen programar les hores de reg desitjades.
S'instal·larà una xarxa d'aigua per a reg de zones verdes, separada de la xarxa d'aigua potable, a fi de la reutilització en un futur de l'aigua provinent de l'EDAR.
Els escocells hauran de cobrir-se amb elements tipus reixeta metàl·lica o de fosa de manera que resulten xafables.
L'obertura del clot es realitzarà per tota la superfície de l'escocell amb una superfície mínima de 0'70 m per 0'70 m, a una profunditat mínima d'1'5 m, amb aportació d'almenys 1'5 m³ de nova terra fèrtil i 10 Kg d'abonament orgànic.
L'arbre se situarà enmig de l'escocell i tots comptaran amb un aspre metàl·lic que els referme en el seu creixement.»
Canals, 30 de novembre de 2008.- L'alcalde: Ricardo Cardona Mollá.